2

IŠANKSTINĖ (RINKOS) KONSULTACIJA
Dėl Genesys Softphone konsultantų ir Genesys pilnų darbo vietų licencijų 
nuomos viešojo pirkimo 

[bookmark: _E-kvitų_ekosistemos_diegimas]Valstybinė mokesčių inspekcija prie Lietuvos Respublikos finansų ministerijos (toliau — VMI prie FM arba Perkančioji organizacija) vadovaudamasi Lietuvos Respublikos viešųjų pirkimo įstatymo (toliau — VPĮ) 27 str., siekdama tinkamai pasirengti numatomam vykdyti Genesys Softphone konsultantų ir Genesys pilnų darbo vietų licencijų nuomos viešajam pirkimui (toliau — Pirkimas), kviečia nepriklausomus ekspertus ir / ar rinkos dalyvius, turinčius patirtį ir kompetencijos, suteikti išankstines konsultacijas. 

RINKOS KONSULTACIJOS TIKSLAS

Šia rinkos konsultacija siekiame įvertinti rinkos aktyvumą, potencialių tiekėjų ratą ir išsiaiškinti, ar rinkoje yra daugiau nei vienas autorizuotas tiekėjas, galintis suteikti nurodytų „Genesys“ licencijų nuomos bei jų diegimo VMI prie FM esamoje „Genesys“ sistemoje paslaugas. Taip pat konsultacija siekiama gauti rinkos dalyvių pastabas dėl pirkimo sutarties sąlygų aiškumo bei kvalifikacijos reikalavimų.

VMI prie FM prašo rinkos dalyvių suteikti Konsultaciją ir atsakyti į šiuos klausimus:
	Eil. Nr.
	Klausimas
	Atsakymas

	1.
	Ar Jūsų įmonė yra autorizuotas „Genesys“ partneris / atstovas, turintis teisę nuomoti prašomas licencijas ir vykdyti jų diegimą VMI prie FM aplinkoje?
(Prašome nurodyti savo partnerystės statusą).
	

	2.
	Ar rinkoje egzistuoja techninės kliūtys ar gamintojo („Genesys“) ribojimai, dėl kurių trečiosios šalys (ne esamas sistemos prižiūrėtojas) negalėtų atlikti naujų licencijų diegimo nuomojamoje „Genesys“ sistemoje?
	

	3.
	[bookmark: _GoBack]Ar Jūsų įmonė turi technines ir profesines galimybes visa apimtimi suteikti nurodytų licencijų nuomą ir atlikti diegimo darbus per sutarties projekte numatytus terminus?
	

	4.
	Ar turite argumentuotų pastabų ar pasiūlymų pirkimo sutarties projektui (pavyzdžiui, prekių pristatymo termino)?
	

	5.
	Ar turite pastabų ar pasiūlymų planuojamiems tiekėjų kvalifikacijos reikalavimams (pavyzdžiui, reikalavimui turėti tam tikro lygio „Genesys“ sertifikuotus specialistus)?
	



PASTABŲ IR PASIŪLYMŲ TEIKIMO TVARKA:
Perkančioji organizacija prašo teikti konkrečius siūlymus ir rekomendacijas pateikiant savo siūlymų pagrindimą. 
Siūlymai ir rekomendacijos turi būti pateikti iki 2026 m. rugsėjo 17 d. 14 val. Centrinės viešųjų pirkimų informacinės sistemos susirašinėjimo priemonėmis (toliau — CVP IS).
Konsultacijos dalyviai, teikiantys išankstinę Konsultaciją, visą informaciją perduoda Perkančiajai organizacijai neatlygintinai, be teisės reikšti bet kokias pretenzijas dėl informacijos naudojimo būdo, turinio ar teisių į šią informaciją ateityje. Dalyvavimas išankstinėje Konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos Konsultacijoje neturi įtakos ir nesuteikia dalyviui pirmenybės pirkimams, kurie bus skelbiami ateityje, ar jų rezultatams. Vadovaujantis VPĮ 27 str. 3-4 d., rinkos Konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkime.
Perkančioji organizacija šiuo metu nenumato rengti susitikimo su rinkos dalyviais.
PRIDEDAMA:
1. Sutarties projektas, 9 lapai;
2. Tiekėjo kvalifikacijos reikalavimai ir prekių tiekimo įkainių detalizavimo lentelė, 1 lapas.
